भारतीय प्रौद्योगिकी संस्‍‍थान, रूड़की को सिंतबर 2001 में रूड़की विश्‍वविद्यालय से परिवर्तित कर दिया गया था। संस्‍थान का मुख्‍य केन्‍द्र रूड़की (365 एकड़) में है और इसका छोटा परिसर रूड़की से 50 कि.मी. दूर सहारनपुर (25 एकड़) में है। आईआईटी रूड़की अनेक शैक्षिक कार्यक्रम प्रदान करता है। संस्‍थान मुख्‍य रूप से इंजीनियरिंग और प्रबंध शाखाओं में बी.टेक/बी.आर्क, दोहरी डिग्री (बी.टेक+एम.टेक) कार्यक्रम, स्‍नातकोत्‍तर कार्यक्रम (एम.टेक/एमबीएम/एम.एससी/एमसीए) और पीएचडी कार्यक्रम प्रदान करता है। इसका केवल एक शैक्षिक केन्‍द्र (एएचईसी) और तीन उत्‍कृष्‍टता केन्‍द्र( नेनोटेक्‍नोलॉजी, आपदा प्रबंधन, परिवहन प्रणाली) हैं।